Hoe gaan die vrugte, die resultaat van ‘n probleemoplossingsmetode soos dié verskil van die probleemoplossingsmetode van die wêreld? Die Skrif gee die antwoord:
· Jy kan dit keer op keer op keer probeer. Dit sal altyd werk. Jy sal vrede beleef, jy sal oplossings vind, jy sal wonderwerke beleef.
· Jou hoop sal nie beskaam word nie: jy SAL antwoorde, oplossings en nuwe lewe vind. Jy SAL opstaan; jy SAL die mag en die grootheid van God ervaar.
God haat onreg. Hy is aan die kant van die verontregte. In Jes 1:13-17 praat God Self oor onreg en oor elkeen wat onreg bly pleeg en terselfdertyd al die regte godsdienstige handelinge bly byhou:
Moenie langer julle nuttelose offergawes bring nie: Ek het 'n afsku van julle wierookoffers. Nuwemaansfeeste, sabbatsvierings, die uitroep van feesdae: Ek verdra nie feesviering met onreg saam nie. Julle nuwemaansfeeste en feesgetye haat Ek. Hulle is vir My 'n las, Ek is moeg daarvoor. As julle julle hande in gebed uitstrek, sal Ek my oë vir julle toemaak. Selfs al bid julle hoe baie, sal Ek nie luister nie, want julle hande is met bloed bevlek. Was julle, reinig julle. Moenie voor My verskyn as julle verkeerd doen nie. Hou op met kwaad doen. Leer om weer goed te doen, sorg dat daar reg geskied, gaan die verdrukker teë. Laat reg geskied aan die weeskinders, behartig die regsake van die weduwees.
In Hos 6:8 sê die profeet aangaande Gilead: “Gilead is 'n dorp vol mense wat onreg doen, 'n plek met bloed bevlek.”
Ons moet woedend oor onreg wees. Ons mag nooit ophou om woedend daaroor te wees nie, want as die woede ophou, mag dit wees dat die kinders van God die stemlose en verontregte aan sy eie lot oorlaat.
Maar wat by die mond uitkom, kom uit die hart, en dít is die dinge wat die mense onrein maak. Uit die hart kom slegte gedagtes: moord, owerspel, onkuisheid, diefstal, vals getuienis, kwaadpratery. Dít is die dinge wat 'n mens onrein maak, maar om met ongewaste hande te eet, maak 'n mens nie onrein nie."
Daarom sê die Spreuke-skrywer: “Wees veral versigtig met wat in jou hart omgaan, want dit bepaal jou hele lewe.” (Spr 4:23)
Die suksessyfer is nul. Dit lewer nie op wat jy begeer nie. Dit gee jou nie die oes wat jy wil hê nie.
Die kind op wie jy jou woede uithaal, mag die aksies uitvoer wat jy hom beveel om uit te voer, maar sy hart is in opstand teen jou.
Die vrou na wie jy die handsak, boek of voorwerp wat sy van jou gevra het, so aggressief slinger, leer nie die les om so en so in bepaalde omstandighede op te tree (en jou dus nie te verontrief nie). Sy ontdek jou binnekant, die kwaliteit van jou liefde vir haar, die donkerheid in jou.
Volgende keer gaan sy steeds nie ”die regte ding” doen nie. (En die regte ding sou wees dat jy jou met vrymoedigheid sou kon vra om iets vir haar te doen. Om aan haar belange te dink, soos sy aan joune.)
Iemand wat kwaad is, ontsien niks, sy woede is 'n onkeerbare vloed; teen jaloesie is niemand opgewasse nie. — Spr 27:4.
Woede, sê die Skrif, is soos om die deur vir die duiwel oop te maak, om die duiwel toegang tot en ‘n greep op jou huis, jou huwelik, jou gesinslewe te gee.
Ef 4:26 -27: As julle kwaad word, moenie sondig nie, en moenie 'n dag kwaad afsluit nie. Moenie die duiwel vatkans gee nie.
Julle het gehoor dat daar van die ou tyd af aan die mense gesê is: 'Jy mag nie moord pleeg nie; en elkeen wat moord pleeg, is strafbaar voor die regbank'. Maar Ek sê vir julle: Elkeen wat vir sy broer kwaad is, is al strafbaar voor die regbank. Verder, elkeen wat sy broer uitskel vir 'n gek, is strafbaar voor die Joodse Raad; en wie hom uitskel vir 'n idioot, is strafbaar met die helse vuur. As jy dus jou gawe na die altaar toe bring en dit jou daar byval dat jou broer iets teen jou het, laat staan jou gawe daar by die altaar en gaan maak eers vrede met jou broer en kom dan en bring jou gawe. — Matt 5:21-24
Kom ons vra die Here vandag om ons aan sonde en aan sy oorwinning oor die sonde te laat dink wanneer ons weer so woedend kwaad begin word. Om Hom as die Oorwinnaar oor ons bose woede te erken en aanvaar.
U laat my by 'n feesmaal aansit, terwyl my teëstanders moet toekyk. U ontvang my soos 'n eregas, ek word oorlaai met hartlikheid.
Met die sonlig wat by die vensters inskyn, die korhaan wat sy gang buite die huis gaan, die hemelruim so oop en blou bo ons, die stilte so singend groot, het ek een klousule van die groot geloofsbelydenis en ervaringsgetuienis vir myself in die kombuis neergeskryf: EK KOM NIKS KORT NIE.
Ek glo en weet: Selfs al gaan ek deur donker dieptes, sal ek nie bang wees nie, want die Here is by my. In sy hande is ek veilig.
Wag, wag... dit is nie jý wat jou pad moet vind nie. Vir jou, God se kind, is dit die soveelste pad waarlangs die Here as jou Herder jou veilig gaan lei. Hy gaan vooruit, Hy ken die pad, Hy gaan jou nie ‘n oomblik lank aan jou eie lot oorlaat nie.